
					REFERAT DE APROBARE						
privind aprobarea schimbării destinației imobilului proprietate privată a Municipiului Drobeta Turnu Severin, situat în Cartierul Gura Văii, strada Jidoștiței, din spațiu comercial în spațiu cu destinatia locuință 

	Având în vedere :
· Cererea nr. 31071/12.08.2022
· Numărul foarte mare de cereri pentru repartizarea de locuințe fond de stat sau sociale, înregistrate la nivelul Primăriei Municipiului Drobeta Turnu Severin;
· Necesitatea identificării unor soluții pentru rezolvarea problemelor locative ale cetățenilor în lipsa unor programe de edificare a unor locuințe noi;
· Existența unor situații în care anumite spații cu altă destinație decât cea de locuință, nu mai asigură standardele necesare derulării activităților pentru care au fost date în folosință;
· Dispozițiile art.2 lit a din Legea locuinței nr. 114/1996, conform cărora” Locuința – este o construcție alcătuită din una sau mai multe camere de locuit, cu dependințele, dotările și utilitățile necesare, care satisface cerințele de locuit ale unei persoane sau familii” precum și cele cuprinse în Anexa nr.1 lit. A conform cărora cerințele minimale pentru locuințe sunt  ”accesul  liber individual la spațiul locuibil, fără tulburarea posesiei și a folosinței exclusive a spațiului deținut de către o altă persoană sau familie;– spațiu pentru odihna;– spațiu pentru prepararea hranei;– grup sanitar;– acces la energia electrica și apă potabilă, evacuarea controlată a apelor uzate și a reziduurilor menajere” .
       În  considerarea celor menționate propun ca în sedința ordinară a Consiliului Local al Municipiului Drobeta Turnu Severin să fie adoptat proiectul de hotărâre privind aprobarea schimbării destinației imobilului proprietate privată a Municipiului Drobeta Turnu Severin, situat în Cartierul Gura Văii, strada Jidoștiței, din spațiu comercial în spațiu cu destinatia locuință.

 INIȚIATOR,
VICEPRIMAR                   	  		        .  .        CÎRJAN  DANIEL                                                     ITIATOR,

